Diari Oficial de la Generalitat Valenciana


Sumari del DOGV 7381, del 15-10-2014 (2014/9229)

ORDE 22/2014, de 6 d'octubre, de la Conselleria d'Infraestructures, Territori i Medi Ambient, per la qual s'aprova la revisió de la classificació d'un tram de la via pecuària carrerada de la Tosca en el terme municipal de Xixona.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7381

Data del DOGV
:   15-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9229


Data del document
:   06-10-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 22/2014, de 6 d'octubre, de la Conselleria d'Infraestructures, Territori i Medi Ambient, per la qual s'aprova la revisió de la classificació d'un tram de la via pecuària carrerada de la Tosca en el terme municipal de Xixona. [2014/9229]  
Antecedents de fet  
  
1. En data 5 de juny de 2012, Francisco Manuel Llorens Rovira presenta un escrit en la Direcció Territorial d'Alacant, on indica que hi ha un tram de la carrerada de la Tosca que es va classificar com a camí d'accés a una finca entre el camí de Cuana i el camí de Cabeçó, quan, segons la documentació que aporta, el traçat de la via pecuària només coincidix en este camí en una part, no en la totalitat, per la qual cosa sol·licita que es procedisca a la inspecció del terreny i que es procedisca a situar la via pecuària en la correcta ubicació.  
2. La classificació de les vies pecuàries del terme municipal de Xixona (Alacant) va ser aprovada per Orde de 16 de febrer de 1993, de la Conselleria de Medi Ambient (DOGV 1999, 06.04.1993). La carrerada de la Tosca està classificada amb una amplària legal de 20 metres i una longitud de 11.400 metres en el terme municipal de Xixona.  
3. En data 26 de juny de 2012, el tècnic de la Demarcació Forestal Est elabora informe previ a l'inici de l'expedient en el qual indica que de l'estudi de la documentació disponible es conclou: «Considerem que s'aprecia un error de traçat en la classificació vigent, l'esmena del qual requerix l'obertura d'expedient per a la revisió que afectaria parcialment la carrerada de la Tosca des de l'encreuament d'este amb els camins 9008 i 9010 del polígon 10, en les proximitats del Mas de Rovira, fins a la seua incorporació al camí 9031 del polígon 9, per on continua la via pecuària».  
4. En data 26 de juny de 2012, la directora territorial d'Infraestructures, Territori i Medi Ambient proposa que s'adopte l'acord per a la revisió de la classificació de les vies pecuàries de Xixona, aprovada per mitjà d'una orde d'esta Conselleria de 16 de febrer de 1993, en la qual cosa es referix al tram de la via pecuària carrerada de la Tosca en el tram comprés des de l'encreuament d'esta amb els camins 9008 i 9010 del polígon 10, en les proximitats del Mas de Rovira, fins a la incorporació al camí 9031 del polígon 9, pel qual continua la via pecuària.  
  
5. En data 18 de desembre de 2012, tècnic del Servici d'Ordenació i Gestió Forestal redacta un informe en què conclou que considera viable l'inici de l'expedient.  
6. En data 14 de gener de 2013, el cap de Servici d'Ordenació i Gestió Forestal proposa que s'autoritze l'inici de l'expedient de revisió de la classificació.  
7. En data 14 de gener de 2013, el director general de Medi Natural resol autoritzar l'inici de l'expedient de revisió de la classificació de la via pecuària carrerada de la Tosca en el terme municipal de Xixona en el tram comprés des de l'encreuament d'esta amb els camins 9008 i 9010 del polígon 10, en les proximitats del Mas de Rovira, fins a la incorporació al camí 9031 del polígon 9, pel qual continua la via pecuària, de conformitat amb el que s'ha establit en la classificació, amb subjecció al que establix la legislació vigent.  
8. En data 14 de maig de 2013, després de l'estudi sobre el terreny i vistos els antecedents disponibles tant històrics com actuals, s'emet un informe i una proposta de traçat, que resulta de la superposició cartogràfica de la planimetria de 1898 (esbossos planimètrics per termes municipals manats formar per la Llei de 24.08.1896) amb l'ortofoto actual.  
  
9. En el Diari Oficial de la Comunitat Valenciana número 7084, de 9 d'agost de 2013, es publica l'anunci d'exposició pública de l'expedient, que roman exposat durant el termini d'un mes en la Direcció Territorial d'Alacant d'esta conselleria.  
10. En data 9 d'agost de 2013, amb registre d'eixida núm. 12543, el director territorial d'Alacant remet a l'Ajuntament de Xixona un anunci de la revisió de la classificació per a l'exposició en el tauler d'anuncis de l'ajuntament mencionat.  
11. En data 20 de setembre, té entrada amb núm. de registre 37690, un ofici de l'Ajuntament de Xixona, i es remet l'anunci d'exposició pública degudament diligenciat.  
12. Com a resultat del que s'ha fet, es presenten al·legacions a la proposta de revisió.  
13. En data 21 de març de 2014, l'enginyer forestal instructor de l'expedient redacta un informe final i una proposta de resolució de la revisió de la classificació de les vies pecuàries de Xixona respecte a un tram de la carrerada de la Tosca que discorre des del camí 9010 del polígon 10, fins a la incorporació al camí 9031 del polígon 9 del terme municipal de Xixona; en este, a més del que s'ha exposat ja en els antecedents anteriors, informa sobre les al·legacions i les pren en consideració, proposa la revisió de la classificació de la via pecuària denominada carrera de la Tosca en el terme municipal de Xixona, en el tram que discorre entre el camí 9010 del polígon 10, pròxim al Mas de Rovira, fins a la incorporació al camí 9031 del polígon 9, d'acord amb l'alçament topogràfic efectuat el dia 4 de desembre de 2013 i el pla elaborat a este efecte.  
El text de la classificació es modificarà substituint el fragment següent del text original (pàgina 16 del projecte de classificació): «Continua pel camí. Deixa l'encreuament amb el camí que conduïx a l'ermita del Cuc. Supera l'encreuament».  
Per este altre:  
«Passat el Mas de Rovira i una vegada en l'encreuament on concorren els camins 9009 i 9010, deixa el camí que discorre per terreny forestal paral·lelament al camí 9009, a l'oest d'este, per a seguidament girar, creuar el camí 9009 a uns 350 metres de l'anterior encreuament, i continuar amb direcció sud-est per terreny de muntanya, per a anar aproximant-se per la part dreta progressivament i en angle molt tancat al camí 9031 que va al Mas de Baix de Rovira.»  
El pla de la classificació que assimila la via pecuària al camí, parcel·la 9009 del polígon 10, fins a la confluència amb el camí 9031 del polígon 9, s'ha de modificar d'acord amb el pla de l'estudi del traçat que consta en l'expedient.  
14. En data 20 de juny de 2014, el tècnic del Servici d'Ordenació i Gestió Forestal redacta un informe favorable a la proposta de revisió.  
  
15. En data 20 de juny de 2014, el cap de Servici d'Ordenació i Gestió Forestal emet un informe favorable a la revisió de classificació de la via pecuària carrerada de la Tosca en el terme municipal de Xixona, en el tram que discorre entre el camí 9010 del polígon 10, pròxim al Mas de Rovira, fins a la incorporació al camí 9031 del polígon 9, d'acord amb l'alçament topogràfic efectuat el dia 4 de desembre de 2013 i el pla elaborat a este efecte.  
Ha de modificar-se la descripció del carrerada de la Tosca (pàgina 16 del projecte de classificació, aprovat per Orde de 16 de febrer de 1993, de la Conselleria de Medi Ambient, publicada en el DOGV 1999, 06.04.1993), i s'haurà de substituir el fragment: «Continua pel camí. Deixa l'encreuament amb el camí que conduïx a l'ermita del Cup. Supera l'encreuament» pel següent:  
«Passat el Mas de Rovira i una vegada en l'encreuament on concorren els camins 9009 i 9010, deixa el camí que discorre per terreny forestal paral·lelament al camí 9009, a l'oest d'este, per a seguidament girar, creuar el camí 9009 a uns 350 metres de l'anterior encreuament, i continuar amb direcció sud-est per terreny de muntanya, per a anar aproximant-se per la part dreta progressivament i en angle molt tancat al camí 9031 que va al Mas de Baix de Rovira.»  
Així mateix, ha de modificar-se el pla de classificació de juliol de 1991, segons l'alçament topogràfic de 4 de desembre de 2013.  
16. En data 21 de juny de 2014, la directora general de Medi Natural proposa l'aprovació de la revisió de la classificació.  
17. En data 18 de setembre de 2014, l'Advocacia de la Generalitat redacta un informe en què conclou que és d'acord amb dret la proposta de la Direcció General de Medi Natural, de revisió de la classificació.  
  
  
Fonaments de dret  
  
1. L'article 7 de la Llei 3/1995, de 23 de març, de Vies Pecuàries, definix la classificació com l'acte administratiu de caràcter declaratiu en virtut del qual es determina l'existència, l'amplària, el traçat i la resta de característiques físiques generals de cada via pecuària.   
2. La Instrucció de 13 de gener de 2012, de la Direcció General del Medi Natural (DOCV 6694, 18.01.2012), en el punt segon de la part primera, establix que es procedirà a la revisió i actualització de la classificació de les vies pecuàries en aquells casos en els quals s'observen errors de traçat o amplària, o no s'adeqüen a la realitat del terreny o a la realitat històrica de la Comunitat Valenciana.  
3. Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
4. Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient (DOCV 7057, 01.07.2013).  
5. Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
6. Orde de 16 de febrer de 1993, de la Conselleria de Medi Ambient (DOGV 1999, 06.04.1993), per la qual s'aprova la classificació de les vies pecuàries del terme municipal de Xixona (Alacant).  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 i la resta de les disposicions concordants,  
  
  
Ordene  
  
Primer  
Aprovar la revisió de classificació de la via pecuària carrerada de la Tosca en el terme municipal de Xixona, en el tram que discorre entre el camí 9010 del polígon 10, pròxim al Mas de Rovira, fins a la incorporació al camí 9031 del polígon 9, d'acord amb l'alçament topogràfic efectuat el dia 4 de desembre de 2013 i el pla elaborat a este efecte.  
  
  
Segon  
Modificar la descripció de la carrerada de la Tosca (pàgina 16 del projecte de classificació, aprovat per Orde de 16 de febrer de 1993, de la Conselleria de Medi Ambient, publicada en el DOGV 1999, 06.04.1993), i s'haurà de substituir el fragment: «Continua pel camí. Deixa l'encreuament amb el camí que conduïx a l'ermita del Cup. Supera l'encreuament» pel següent:  
  
«Passat el Mas de Rovira i una vegada en l'encreuament on concorren els camins 9009 i 9010, deixa el camí que discorre per terreny forestal paral·lelament al camí 9009, a l'oest d'este, per a seguidament girar, creuar el camí 9009 a uns 350 metres de l'anterior encreuament, i continuar amb direcció sud-est per terreny de muntanya, per a anar aproximant-se per la part dreta progressivament i en angle molt tancat al camí 9031 que va al Mas de Baix de Rovira.»  
  
Tercer  
Modificar el pla de classificació de juliol de 1991, i ajustar-lo a l'alçament topogràfic de 4 de desembre de 2013.  
  
La Direcció Territorial d'Alacant notificarà esta resolució a les persones interessades en este procediment.  
  
Contra esta resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes, comptador des de l'endemà de la recepció d'esta notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que les persones interessades puguen exercitar qualsevol altre recurs que consideren oportú.  
  
València, 6 d'octubre de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS